Here is a page extracted from Wikipedia that may contain CSS, HTML, and a lot of unformatted text.

Title: Majegau
Content: Majegau utawi Dysoxylum densiflorum silih tunggil taru ring kaluwarga Meliaceae. Aran khusus  keasal saking basa Latin sané mearti "akéh sekar".

Taru puniki dados maskot propinsi Bali, majegau ring Bali nénten sekancan dados taru identitas kemanten, Majegau sering keanggén sarana ring upacara, kalotkah keanggén lakar taru pelinggih utawi pratima, taler keanggén pasepan mawinan kayu ipun miik, punika kasimbol dados Bhatara Sadasiwa.

Deskripsi
Taru puniki tumbuh tegeh nyané nganti 45 m antuk diamétér batang nganti 65 cm. Kulit nyané kelawu mesawang ijo. Sekar ipun mebo miik mewarna petak. Woh nyané mewarna kelawu mesawang ijo wentuk woh pir nganti wentuk gelendong, lantang nyané kirang langkung 4 cm.

Distribusi miwah habitat
Majegau prisida katemu ring Burma, Cina Kelod, Thailand, Malaysia miwah Indonésia. Idup nyané ring wana ujan 1700 m saking duur segara.

Konservasi
Kawénten majeagau sané sampun méweh ring wana mawinan kacolong miwah illegal loging. Taru puniki sané mangkin kalindungin ring Wewengkon Wana Lindung RTK 19 Dusun Munduk Anyar, Tegal Cangkring, Mendoyo, Jembrana, Bali.

Pustaka

densiflorum
Tetanduran ring Bali
Tetanduran ring Indonésia